"ทักษิณ" โปรยปริศนาเว้นวรรคเกลื่อน เปิดใจอีกกลางเวหาอาจตัดสินใจเว้นวรรคก่อนรับสมัคร ส.ส. ยกตนเองเหมือนป๋าเปรมสื่อถล่ม แต่ใจชื้นเพราะป๋าโดนหนักกว่า คุยขรมถึงมี กกต.ใหม่ ทรท.ก็ชนะ ขณะที่ 3 อดีต กกต.อ่วมอีก เจอคุกอีกคนละ 2 ปี คดีถ่วงเวลาช่วย ทรท. พ้นข้อกล่าวหาจ้างพรรคเล็กอนาคตทางการเมืองของ พ.ต.ท.ทักษิณ ชินวัตรนายกรัฐมนตรี ยังคงเป็นปริศนาที่ยังไม่มีคำเฉลย แม้ว่าตัวรักษาการนายกฯ จะพยายามบอกใบ้ในหลายโอกาส ล่าสุดก็เปิดใจให้สัมภาษณ์บนเครื่องบินกับผู้สื่อข่าวสำนักข่าวไทย ระหว่างบินไปร่วมประชุมกลุ่มประเทศไม่ฝักใฝ่ฝ่ายใด (นาม) ที่ประเทศคิวบา ระหว่างวันที่ 15-16 กันยายนสำนักข่าวไทยได้เผยแพร่ คำให้สัมภาษณ์ของพ.ต.ท.ทักษิณบนเครื่องบินระหว่างบินจากกรุงลอนดอนมาประเทศคิวบา เมื่อวันที่ 15 กันยายนว่า รักษาการนายกฯ กล่าวด้วยสีหน้าแจ่มใสว่า ได้พักผ่อน นอนวันละหลายชั่วโมง และมีเวลาอ่านหนังสืออีกมาก ทำให้มีความคิดใหม่หลายเรื่องที่จะนำมาใช้เพื่อประโยชน์ต่อชาติ กลับมาคราวนี้ก็จะมีเรื่องใหม่ๆ ทำอีกมาก แต่คงไม่ถึงฮือฮา
พ.ต.ท.ทักษิณได้เผยแพร่คําให้สัมภาษณ์ของพ.ต.ท.ทักษิณบนเครื่องบินระหว่างบินจากกรุงลอนดอนมาประเทศคิวบาเมื่อวันที่เท่าไร 
15 กันยายน